Diari Oficial de la Generalitat Valenciana


Sumari del DOGV 7767, del 25-04-2016 (2016/2170)

Notificació de la sentència dictada en el procediment de mesures en relació amb els fills número 248/2015.
----------------------------------------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2170


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 248/2015. [2016/2170]  
Procediment: assumpte civil número 000248/2015.  
Judici: mesures en relació amb els fills número 000248/2015.  
Part demandant: María Soledad Bustamante Alonso.  
Part demandada: Fernando Labrat Barragán.  
Sobre: família, guarda, custòdia i aliments de fill menor no matrimonials no consensuat.  
En el judici a què es fa referència s'ha dictat la resolució que té el text que, literalment, diu com segueix:  
  
«Estime la demanda interposada per la procuradora dels tribunals Elena Alós Moñino, en nom i representació de María Soledad Bustamante Alonso, contra Fernando Labrat Barragán, i, en conseqüència, fixe les mesures definitives següents:  
1. Atribuïsc la guarda i custòdia del fill menor, I. L. B., nascut el 25 d'agost de 2010, a la seua mare, María Soledad Bustamante Alonso, a qui s'atribueix l'exercici exclusiu de la pàtria potestat sobre ell.  
  
2. No pertoca establir cap règim de visites a favor del progenitor no custodi, Fernando Labrat Barragán.  
3. Fernando Labrat Barragán abonarà, en concepte de pensió d'aliments per al seu fill menor, la quantitat de 120 euros mensuals a la progenitora, María Soledad Bustamante Alonso, dins dels cinc primers dies de cada mes, en el compte que a aquest efecte designe la progenitora, i des de la data d'interposició de la demanda. Aquesta suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca. Sense perjudici de la pensió establida, els progenitors abonaran les despeses extraordinàries del menor a mitges.  
  
No pertoca fer un pronunciament especial en matèria de costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.  
Publicació. L'anterior resolució ha sigut publicada de forma legal, de la qual cosa done fe.»  
  
Atés que es desconeix el domicili o la residència actuals de la part demandada, per provisió de 24 de novembre de 2015, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació a Fernando Labrat Barragán.  
  
Diligència. L'estenc jo, el lletrat de l'Administració de Justícia, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 30 de març de 2016.- El lletrat de l'Administració de Justícia: Antonio Rodríguez-Moldes Peiró.